wickkiey/tamil-wikipedia-chunked huggingface dataset:
# நிறை மாற்றவியல்

செயலாக்கத்தில் நிறை மாற்றம் ஏற்படும் காட்சியை நீரிலே மஞ்சள் நிறப் பொடி பரவுதலை வைத்துக் காணலாம்.]]  
**நிறை மாற்றவியல்** (Mass Transfer) என்பது ஓரிடத்தில் இருந்து இன்னொரு இடத்திற்கு நிறையை மாற்றும் அல்லது செலுத்தும் நிகழ்வைக் குறிப்பதாகும். மாறும் நிறையானது முழுப்பொருளாக ஓடையாகவோ, வாகையாகவோ, அல்லது சில பின்னங்களாகவோ இருக்கலாம். உட்கவர்தல், ஆவியாதல், காய்தல், சவ்வின்வழி வடிகட்டல், சவ்வூடு பரவல், வடித்திறக்கல் போன்ற பல வேதிச் செயல்முறைகளில் நிறைமாற்றத்தைக் காணலாம்.  
ஒரு குளத்தில் இருந்து ஆவியாகும் நீர்; சிறுநீரகம், கல்லீரல் போன்றவற்றில் தூய்விக்கப்படும் குருதி; போன்றவை அன்றாட நிகழ்வுகளில் காணப்படும் சில நிறை மாற்றச் செயல்கள். தொழிலகங்களில் காணப்படும் நிறை மாற்றச் செயல்களுள் சில: வடித்திறக்கல் கோபுரங்களில் வேதிப் பொருட்களை அவற்றின் கொதிநிலை வேறுபாடுகளை வைத்துப் பிரித்தல், உட்கவர் கோபுரங்களில் நிகழும் மாற்றங்கள், போன்றவை. குளிர்விக்கும் கோபுரங்களில் சுடு நீரைக் குளிர்ந்த காற்றினைக் கொண்டு குளிர வைக்கும் செயல்முறையில் நிறை மாற்றமும் வெப்ப மாற்றமும் சேர்ந்தே காணப்படும்.
# நிறை மாற்றவியல்

## வேதிப் பொறியியல்

வேதிப் பொறியியல் துறையில் நிறை மாற்றவியல் பெரிதும் பயன்படுகிறது. வேதிவினைப் பொறியியல், பிரித்தல் பொறியியல், வெப்ப மாற்றவியல், போன்ற பல உள் துறைகளில் நிறை மாற்றவியல் பயன்படுகிறது.  
சில வெப்ப இயக்கவியல் காரணங்களால் நிறை மாற்றம் நிகழலாம் என்றாலும், நிறை மாற்றத்திற்கான ஆதார காரணம் வேதிப்பண்பில் அமைந்திருக்கும் வேறுபாடுகளே. ஒரு வேதிப் பொருள் உயர் வேதிப்பண்பு உள்ள இடத்தில் இருந்து குறைந்த வேதிப்பண்பு உள்ள இடத்திற்கு மாறுவது இயல்பு. அதனால் நிறைமாற்றத்தின் உச்ச அளவைத் தீர்மாணிப்பது இரண்டு இடங்களுக்கு இடையே வேதிப்பண்பில் ஏற்படும் சமநிலையே.
# கூட்டுறவு வங்கி

, கூட்டுறவு வங்கி]]  
**கூட்டுறவு வங்கி** என்பது கூட்டுறவு அடிப்படையில் அமைக்கப்பட்ட வங்கி ஆகும். இவை பல வகைப்ப்பட்டவை எனினும் இவை பெரும்பாலும் உறுப்பினர்களின் வளங்களைப் பயன்படுத்தி உறுப்பினர்களின் நலனுக்காக நிறுவப்பட்டவை. உறுப்பினர்களுக்கு நியாமான விலையில் கடன் மற்றும் நிதிச் சேவைகளை வழங்குவதே கூட்டுறவு வங்கிகளில் நோக்கம் ஆகும். தமிழ்நாட்டில் 4,530 தொடக்க வேளாண்மை கூட்டுறவு கடன் சங்கங்களும் 180 தொடக்கநிலை ஊரக வளர்ச்சி வங்கிகளும் செயல்படுகின்றன.
# ஐக்கிய இராச்சியத்தின் மக்களவை

**மக்கள் அவை ** (*House of Commons*) ஐக்கிய இராச்சியத்தின் நாடாளுமன்றத்தின் கீழவை ஆகும். மற்ற பிரபுக்கள் அவை போலவே இதுவும் வெஸ்ட்மின்ஸ்டர் அரண்மனையில் கூடுகிறது. **காமன்சு அவை** அல்லது **அவுஸ் ஆப் காமன்சு** எனப்படும் இந்த மக்களவை பொதுமக்களால் மக்களாட்சித் தேர்தல் மூலமாக தேர்ந்தெடுக்கப்பட்ட 650 நாடாளுமன்ற உறுப்பினர்களைக் கொண்டது. நாடாளுமன்ற உறுப்பினர்கள் ஐக்கிய இராச்சியத்தின் மக்களவைத் தொகுதிகளின் சார்பாளர்களாக தேர்தல்களில் *முதலில் வந்தவர் வெற்றி* என்ற முறைமையில் தேர்ந்தெடுக்கப்பட்டு ஐந்து ஆண்டுகளுக்கு அல்லது நாடாளுமன்றம் கலைக்கப்படும் வரை பதவி வகிக்கின்றனர  
1911இல் இயற்றப்பட்ட நாடாளுமன்ற சட்டத்தின்படி பிரபுக்கள் அவையினால் சட்டத்தை நிராகரிக்கும் அதிகாரம் நீக்கப்பட்டது; மேலவையால் சட்டமியற்றலை தாமதப்படுத்தவே இயலும். பிரதமரின் கீழியங்கும் மேன்மைதாங்கிய அரசியின் அரசு மக்களவைக்கே முதன்மையாக பொறுப்பானது. மக்களவையின் பெரும்பாலோனோரின் ஆதரவு உள்ளவரையிலேயே நாட்டின் பிரதமர் ஆட்சி செய்ய இயலும்.
# பேரிலோவன்பட்டி

**பேரிலோவன்பட்டி** தமிழகத்தின் தூத்துக்குடி மாவட்டத்தில் எட்டயபுரம் வட்டத்திலுள்ள ஒரு கிராமம். மகாகவி பாரதி பிறந்த எட்டயபுரத்திலிருந்து சுமார் பத்து கிலோமீட்டர் தொலைவில் உள்ளது. கரிசல் மண் பூமியான இங்கு இந்து நாடார் ஆரம்ப மற்றும் மேல்நிலைப் பள்ளிகள் உள்ளன. அரசு ஆரம்ப சுகாதார நிலையம் ஒன்றும் இயங்கி வருகிறது. சுமாராக ஐநூறு குடும்பங்கள் வசிக்கும் இந்தக் கிராமத்தின் முக்கியத் தொழில் விவசாயம்.
# ஐக்கிய இராச்சியத்தின் நாடாளுமன்றம்

**பெரிய பிரித்தானியா மற்றும் வட அயர்லாந்து ஐக்கிய இராச்சியத்தின் நாடாளுமன்றம்** (*Parliament of the United Kingdom of Great Britain and Northern Ireland*), என அலுவல்முறையாகவும் பொதுவாக **பிரித்தானிய நாடாளுமன்றம்** (*British Parliament*) எனவும் அறியப்படும் இவ்வமைப்பே ஐக்கிய இராச்சியம் மற்றும் இதன் ஆட்சிப்பகுதிகளில் சட்டமியற்றக்கூடிய மிக உயரிய சட்ட அமைப்பு ஆகும். இது இலண்டனில் உள்ள வெஸ்ட்மின்ஸ்டர் அரண்மனையில் இயங்குகிறது. ஐக்கிய இராச்சியத்திலும் அதன் ஆளுமைக்குட்பட்ட பகுதிகளிலும் உள்ள அனைத்து அரசியல் அமைப்புக்களுக்கும் மேலான அதிகாரத்தைக் கொண்டிருக்கிறது. நாடாளுமன்றத்தின் தலைவராக அரசர் அல்லது அரசி, (தற்போது அரசர் சார்லசு III) விளங்குகிறார்.  
நாடாளுமன்றம் ஈரவைகளுடன், ஒரு மேலவை (பிரபுக்கள் அவை), ஒரு கீழவை (மக்களவை), அமைந்துள்ளது. அரசரால் சட்டவாக்கலின் மூன்றாம் அங்கமாக விளங்குகிறார். பிரபுக்கள் அவையில் இருவகை உறுப்பினர்கள் உள்ளனர்: "சமயப் பிரபுக்களும்" (இங்கிலாந்து திருச்சபையின் மூத்த ஆயர்கள்), "உலகியல் பிரபுக்களும்" (*பியர்கள்* என அழைக்கப்படுபவர்கள்) பிரதமரின் அறிவுரைப்படி அரசரால் நியமிக்கப்படுபவர்கள். அத்துடன் 92 *மரபுரிமையான பிரபுக்களும்* பிரதிநிதிகளாக உள்ளனர். அக்டோபர் 2009இல் உச்ச நீதிமன்றம் துவங்கப்படும்வரை பிரபுக்கள் அவை நீதி பராமரிப்பையும் *சட்டப் பிரபுக்கள்* மூலம் ஆற்றிவந்தது.  
காமன்சு என அழைக்கப்படும் மக்களவை மக்களாட்சி முறையில், ஐந்தாண்டுகளுக்கு ஒருமுறை நடத்தப்படும் பொதுத்தேர்தல்கள் மூலம் மக்களால் தேர்ந்தெடுக்கப்படும் அவையாகும். இலண்டனில் உள்ள நாடாளுமன்ற மாளிகை எனப்படும் வெஸ்ட்மின்ஸ்டர் அரண்மனையில் தங்களுக்கான தனித்தனிக் கூடங்களில் இந்த இரு அவைகளும் கூடுகின்றன. அரசியலமைப்பு மரபின்படி பிரதமர் உள்ளிட்ட அனைத்து அமைச்சர்களும் மக்களவையின் உறுப்பினர்களாக, மிக அரிதாக பிரபுக்கள் அவை உறுப்பினர்களாக, உள்ளனர். இதனால் இந்த சட்ட அவைகளுக்கு அவர்கள் பொறுப்பானவர்களாக உள்ளனர்.  
இங்கிலாந்தின் நாடாளுமன்றமும் இசுக்காட்லாந்தின் நாடாளுமன்றமும் ஒன்றிணைப்புச் சட்டங்களை நிறைவேற்றியபிறகு 1707இல் பெரிய பிரித்தானிய நாடாளுமன்றம் உருவானது. ஆனால் நடைமுறையில் இது தொடர்ந்த இங்கிலாந்து நாடாளுமன்றத்தில் இசுக்காட்லாந்திய எம்பிக்களையும் பியர்களையும் சேர்க்கப்பட்டனர். மேலும் 1800இல் ஒன்றிணைப்புச் சட்டத்திற்கு பெரிய பிரித்தானிய நாடாளுமன்றமும் அயர்லாந்து நாடாளுமன்றமும் ஒப்புதல் அளித்த பின்னர் அயர்லாந்து நாடாளுமன்றம் மூடப்பட்டு பிரித்தானிய நாடாளுமன்றம் விரிவுபடுத்தப்பட்டது. காமன்சிற்கு 100 கூடுதல் உறுப்பினர்களும் பிரபுக்கள் அவைக்கு 32 உறுப்பினர்களும் கூட்டப்பட்டு பெரிய பிரித்தானிய மற்றும் அயர்லாந்தின் ஐக்கிய இராச்சியத்தின் நாடாளுமன்றம் உருவானது.  
உலகில் முதன்முதலாக வளர்ச்சியுற்ற நாடாளுமன்றமான இது, உலகின் பல்வேறு மக்களாட்சிகளுக்கான சீர்தரமாக அமைந்ததால் "அனைத்து நாடாளுமன்றங்களின் தாயாக" அழைக்கப்படுவதுண்டு.  
கோட்பாட்டின்படி, உயரிய சட்ட அதிகாரம் நாடாளுமன்றத்தின் அரசருக்கு தரப்பட்டுள்ளது; நடைமுறைப்படி, அரசர் பிரதமரின் அறிவுரைப்படியே நடப்பதாலும் பிரபுக்கள் அவையின் அதிகாரம் வரையறுக்கப்பட்டிருப்பதாலும் உண்மையான அதிகாரம் மக்களவையிடமே உள்ளது.  
2017 சூன் 8 ஆம் நாள் நடைபெற்ற பொதுத்தேர்தல் முடிவுகளின்படி "தொங்கு நாடாளுமன்றம்" அமைக்கப்படுகிறது. பழமைவாதக் கட்சி 318 உறுப்பினர்களுடனும், சனநாயக யூனியன் கட்சி 10 உறுப்பினர்களுடனும் இணைந்து பழமைவாதக் கட்சியின் தலைவர் தெரசா மே ஆட்சி அமைக்கிறார்.
# உதயம் என்.எச்4 (திரைப்படம்)

**உதயம் என்.எச்4** (Udhayam NH4) சித்தார்த் நடிப்பில் வெளிவந்த தமிழ்த் திரைப்படம். இத் திரைப்படத்தை இயக்குவதன் மூலம் இயக்குநராக அறிமுகம் ஆகிறார் மணிமாறன். இப் படத்திற்கான கதையினை எழுதியுள்ளார் வெற்றிமாறன். படத்தின் இசை ஜி.வி. பிரகாஷ் குமார். இந்தத் திரைப்படம் தெலுங்கு மொழியிலும் வெளியாகலாம் என எதிர்பார்க்கப்படுகிறது.
# உதயம் என்.எச்4 (திரைப்படம்)

## நடிகர்கள்

- சித்தார்த்
- அஷ்ரிட ஷெட்டி
- கே கே மேனன்
- கிஷோர்
- தீபக்
- ரம்யா-கவுரவ தோற்றத்தில்
# பூங்கோதை சந்திரஹாசன்

**பூங்கோதை சந்திரஹாசன்** (ஆங்கிலம் : Poongkothai Chandrahasan) இவர் தமிழ்த் திரைப்பட நடிகை ஆவார். 2004 ஆம் ஆண்டு வெளியான வானம் வசப்படும் தமிழ்த் திரைப்படத்தில் முக்கியக் கதாபாத்திரத்தில் புதுமுகமாக அறிமுகமானார்.
# பூங்கோதை சந்திரஹாசன்

## வாழ்க்கை

இலங்கையை பிறப்பிடமாக கொண்ட இவர், சாமுவேல் ஜேம்ஸ் வேலுப்பிள்ளை செல்வநாயகத்தின் மகன் வழிப்பேத்தியாவார். இவரது குடும்பம் இவரின் மூன்றாவது வயதில் தமிழ்நாட்டிற்கு குடிபெயர்ந்தது.
# ம. பார்வதிநாதசிவம்

**ம. பார்வதிநாதசிவம்** (14 சனவரி 1936 – 5 மார்ச் 2013) யாழ்ப்பாணத்தைச் சேர்ந்த புலவரும், பத்திரிகையாளரும், தமிழறிஞரும் ஆவார். அண்ணாமலைப் பல்கலைக்கழகத்தில் புலவர் பட்டக் கற்கையை மேற்கொண்டவர். எளிமையான நடையில் சிறந்த கவிதைகளை யாத்தவர். புலவரின் பேரனார் உரையாசிரியர் ம. க. வேற்பிள்ளை, பெரிய தந்தையார் புலவர் ம. வே. திருஞானசம்பந்தப்பிள்ளை போன்ற ஆளுமைகளின் வழிகாட்டலில் பயணித்தவர்.
# ம. பார்வதிநாதசிவம்

## வாழ்க்கைக் குறிப்பு

பார்வதிநாதசிவம் யாழ்ப்பாண மாவட்டம், மாவிட்டபுரத்தில் உரையாசிரியர் ம. க. வேற்பிள்ளையின் மகன் குருகவி என அழைக்கப்படும் ம. வே. மகாலிங்கசிவம் என்பவருக்குப் பிறந்தவர். தனது ஆரம்பக் கல்வியை வீமன்காமம் மகா வித்தியாலயத்திலும், இடைநிலைக் கல்வியை தெல்லிப்பழை மகாஜனக் கல்லூரியிலும் கற்றார். கவிஞர் கதிரேசம் பிள்ளை, புலவர் சைவப் பெரியார் சிவபாதசுந்தரம், ரி. சண்முகசுந்தரம் போன்றவர்களிடம் தமிழ் கற்றார். பின்னர் தமிழ்நாடு அண்ணாமலைப் பல்கலைக்கழகத்தில் பயின்று 1957 ஆம் ஆண்டில் புலவர் பட்டம் பெற்றார். அங்கு கல்வி கற்கும் காலங்களில் பாவேந்தர் பாரதிதாசனுடன் தொடர்புகளை ஏற்படுத்தி கவித்துவம் பற்றிக் கற்றார்.
# ம. பார்வதிநாதசிவம்

## ஆசிரியப் பணி

புலவர் பட்டம் பெற்று யாழ்ப்பாணம் திரும்பிய பார்வதிநாதசிவம் யாழ்ப்பாணம் மருதனார்மடம் இராமநாதன் கல்விக்கழகத்தில் ஆசிரியப் பணியை ஆரம்பித்தார். தொடர்ந்து கண்டி புனித அந்தோனியார் கல்லூரி உட்பட நாட்டின் பல பாடசாலைகளில் ஆசிருயப் பணியாற்றினார். சிறிது காலம் கொழும்பில் உள்ள மக்கள் சீனக் குடியரசு தூதரகத்தில் பணியாற்றிய பின்னர் ஊடகத் துறையில் நுழைந்தார்.
# ம. பார்வதிநாதசிவம்

## பத்திரிகைப் பணி

சுதந்திரன் பத்திரிகையில் தனது ஊடக வாழ்க்கையை ஆரம்பித்த பார்வதிநாதசிவம், பின்னர் யாழ்ப்பாணத்தில் இருந்து வெளிவந்த ஈழநாடு நாளிதழின் ஞாயிறு இதழுக்கு ஆசிரியராக 1970-1980களிலும், உதயன் பத்திரிகையில் 1990களிலும் பணியாற்றினார். அத்துடன் முரசொலி, சஞ்சீவி, தினக்குரல் பத்திரிகைகளிலும் எழுதி வந்துள்ளார். ஐந்து கவிதைத் தொகுப்புகளை வெளியிட்டுள்ளார். இவரது கட்டுரைகளின் தொகுப்பு தமிழ்ச்செல்வம் என்ற பெயரில் வெளிவந்தது. 'கலைக்கண்' என்ற பெயரில் இதழ் ஒன்றை 1970களில் வெளியிட்டு வந்தார்.
# ம. பார்வதிநாதசிவம்

## இலக்கியப்பணி

மரபுக்கவிதை, குறுங்காவியங்கள்,நவீன கவிதை, மற்றும் கட்டுரைகள், பத்தி எழுத்துக்கள், நேர்காணல்கள் ஆகியவற்றில் தனது ஆளுமையைச் செலுத்தியவர்.  
சுதந்திரன் பத்திரிகையில் சிறுவர் பகுதியும், வீரகேசரியில் கவிதைகளும், தினகரனிலும் உதயனிலும் கட்டுரைகளும் அதிகம் வெளிவந்துள்ளன. ஈழத்தின் முக்கியமான ஆளுமைகளுடன் நேர்காணல்களை நிகழ்த்தியுள்ளார். அவர்களில் சு. வித்தியானந்தன் முக்கியமானவர்.  
“ஈழநாடு சிறுவர் மலர் மிகவும் முக்கியமானது. அதில் கட்டுரைகள், கவிதைகள், குட்டிக்கதை என எனது சிறுவர் காலத்து ஆக்கங்கள் பல வெளிவந்துள்ளன.”என நேர்காணல் ஒன்றில் குறிப்பிட்டுள்ளார். அத்துடன் மகாஜனாக் கல்லூரியில் மாணவராக இருந்த காலத்தில் சுதந்திரன் வீரகேசரி ஆகிய மாணவர் பகுதியில் ஆக்கங்கள் எழுதியுள்ளார்.
# ம. பார்வதிநாதசிவம்

## வெளிவந்த நூல்கள்

- காதலும் கருணையும் (கவிதைகள்) 1972
- இருவேறு உலகம் (கவிதைகள்) 1980
- இன்னும் ஒரு திங்கள் (கவிதைகள்) 1988
- இரண்டு வரம் வேண்டும் (கவிதைகள்) 1985
- பசிப்பிணி மருத்துவன் (கவிதைகள்) 2001
- தமிழ்ச் செல்வம் (கட்டுரைகள்)
# ம. பார்வதிநாதசிவம்

## பெற்ற கௌரவங்கள்

- கலாபூஷணம்
- ஆளுநர் விருது - 2012
# ஐக்கிய இராச்சியத்தின் உச்ச நீதிமன்றம்

நாடாளுமன்ற முடியாட்சி கோட்பாட்டினால் மற்ற நாட்டு உச்ச நீதிமன்றங்களைப் போலன்றி இதன் சட்ட மீளாய்வு அதிகாரம் வரையறுக்கப்பட்டதாகவே உள்ளது. நாடாளுமன்றத்தின் எந்த முதன்மையான சட்டத்தையும் உச்ச நீதிமன்றத்தால் மேல்நீக்க முடியாது. இருப்பினும், இரண்டாம்நிலை சட்டங்களை, முதன்மைச் சட்டங்களுக்குப் புறம்பாக இருந்தால், மேல் நீக்கம் செய்யவியலும். மேலும், மனித உரிமைகள் சட்டம், 1998இன் நான்காம் பிரிவின்படி, குறிப்பிடப்பட்ட சட்டம், மனித உரிமைகளுக்கான ஐரோப்பிய சந்திப்பின்படியான உரிமைகளில் ஒன்றிற்கு குறுக்கிடுவதாக *பொருந்தாத அறிக்கை* வெளியிடலாம். இது முதன்மை அல்லது இரண்டாம்நிலை சட்டத்திற்கு எதிராக வெளியிடப்படலாம்; இந்த அறிக்கை சட்டத்தை இரத்து செய்வதில்லை மற்றும் நாடாளுமன்றமோ அரசோ இந்த அறிக்கையை ஏற்க வேண்டியதில்லை. இருப்பினும் இதனுடன் உடன்பட்டால், அமைச்சர்கள் தகுந்த சட்ட சீர்திருத்தங்களை மேற்கொள்ளலாம்.  
தற்போதைய உச்ச நீதிமன்றத் தலைவராக அப்பட்சுபரி பிரபு டேவிட் நியுபெர்கர் பதவியேற்றுள்ளார்.
# ஐக்கிய இராச்சியத்தின் உச்ச நீதிமன்றம்

## வெளி வலைத்தளங்கள்

- Supreme Court of the United Kingdom official website
- Ministry of Justice, Supreme Court site
-
- Supreme Court of the United Kingdom Blog A blog covering UKSC cases and proceedings, run by a law firm with a significant Supreme Court practice group. Similar to SCOTUSblog in the United States.
- UK Supreme Court: Much ado about nothing? in the *Harvard Law Record*
# ஜோசேபே முஸ்காதி

**புனித ஜோசேபே முஸ்காதி** (ஜூலை 25, 1880 – ஏப்ரல் 12, 1927) என்பவர் ஒரு இத்தாலிய மருத்துவரும், அறிவியல் ஆராய்ச்சியாளரும், பல்கலைக்கழக பேராசிரியரும் ஆவார். உயிர்வேதியியலில் இவரின் பங்களிப்புகளுக்காகவும், இவரின் பக்திக்காகவும் இவர் பெரிதும் அறியப்படுகின்றார். கத்தோலிக்க திருச்சபையில் இவர் புனிதர் என ஏற்கப்படுகின்றார். கத்தோலிக்க திருச்சபையின் பொது நாள்காட்டியில் இவரின் விழா நாள் நவம்பர் 16 ஆகும்.  
இத்தாலியில் வாழ்ந்த வழக்கறிஞரும் நீதியரசருமான ஃப்ரான்செஸ்கோ முஸ்காதி என்பவருக்கும் உயர்குடியில் பிறந்த ரோசா தே லூகா தேயி மார்சேசி தெ ரொசெதொ என்பவருக்கும் பிறந்த ஒன்பது குழந்தைகளில் ஜோசேபே முஸ்காதி ஏழாவது குழந்தை ஆவார். இவருக்கு நான்கு வயதாகும் போது இவரின் குடும்பம் இத்தாலியின் நாபொலி நகருக்கு குடிபெயர்ந்தது. இவருக்கு 8ஆம் அகவையில் புது நன்மையும் 10ஆம் அகவையில் உறுதிபூசுதலும் வழங்கப்பட்டது. இவர் 1903இல் நாபொலி பல்கலைக்கழகத்தில் முனைவர் பட்டம் பெற்றார். ஒரு மருத்துவமனையின் நிர்வாகியாக பணியாற்றிய இவர், அதே நேரத்தில் மருத்துவ ஆராய்ச்சியிலும் மேற்படிப்பிலும் ஈடுபட்டார். வெசுவிஸ் என்னும் எரிமலை வெடித்ததால் பாதிக்கப்பட்டவர்களுக்கு இவர் புரிந்த உதவிக்கு எந்த கைமாறும் பெற மறுத்தார். நாபொலியில் வாந்திபேதியை தடுக்க அரும்பாடுபட்டார். நீரிழிவு நோயிக்கு முதன் முதலில் இன்சுலின் பயன்படுத்தி குணப்படுத்த முயன்றவர்களுள் இவரும் ஒருவர். முதல் உலகப் போரின் போது இத்தாலிய தரைப்படையில் சேர இவர் அளித்த விண்ணப்பம் மறுக்கப்பட்டாலும் இவர் இராணுவ மருத்துவமனையில் பணியமர்த்தப்பட்டார். இவர் ஏறத்தாழ 7,000 வீரர்களுக்கு சிகிச்சை அளித்திருப்பார் என நம்பப்படுகின்றது. இவர் பலரை காணாமலேயே குணப்படுத்தினார் என்பர்.  
இரத்தப்புற்று நோயால் பாதிக்கப்பட்டவரின் தாய் இவரிடம் வேண்டியப்பின்பு அவரின் மகன் குணமடைந்ததை ஏற்று திருத்தந்தை இரண்டாம் யோவான் பவுல் இவருக்கு அக்டோபர் 25, 1987இல் புனிதர் பட்டம் அளித்தார். புனிதர் பட்டம் பெற்ற முதல் நவீன கால மருத்துவர் இவராவார்.
# இலண்டன் ஹீத்ரோ வானூர்தி நிலையம்

**இலண்டன் ஹீத்ரோ வானூர்தி நிலையம்**, (*London Heathrow Airport*) அல்லது **ஹீத்ரோ** ஐக்கிய இராச்சியத்தின் முதன்மையான, மிகவும் நெருக்கடிமிக்க வானூர்தி நிலையம் ஆகும். ஹீத்ரோ ஐரோப்பாவின் மிகவும் பயணியர் போக்குவரத்து மிக்க வானூர்தி நிலையமாகவும் விளங்குகிறது. உலகின் வேறெந்த வானூர்தி நிலையத்தை விடக் கூடுதலான பன்னாட்டு பயணியர் போக்குவரத்தைக் கொண்டிருக்கிறது.  
ஹீத்ரோ *பிஏஏ நிறுவனத்திற்கு* உடமையானது; அந்நிறுவனமே இந்த வானூர்தி நிலையத்தை இயக்குகிறது. இந்த நிறுவனத்திற்கு ஐக்கிய இராச்சியத்தில் மேலும் ஆறு நிலையங்கள் உடமையாக உள்ளன. இந்த நிறுவனம் எசுப்பானிய *ஃபெரோவியல் நிறுவனத்திற்கு* சொந்தமானது. பிரித்தானிய ஏர்வேசின் முதன்மை அச்சுமையமாக ஹீத்ரோ விளங்குகிறது; பிஎம்ஐ நிறுவனத்திற்கு பெரிய அச்சு மையமாக உள்ளது.  
ஹீத்ரோ மத்திய இலண்டனின் மேற்கில் தொலைவில் இல்லிங்டன் பரோவில் 12.14 சதுரகி.மீ (4.69 ச.மைல்) பரப்பளவில் அமைந்துள்ளது. இங்கு இரு இணையான ஓடுபாதைகள் கிழக்கு மேற்காக உள்ளன. ஐந்து வானூர்தி நிலைய முனையங்கள் உள்ளன. மூன்றாவது ஓடுபாதை அமைக்க திட்டங்கள் உரையாடப்படுகின்றன.
# இலண்டன் ஹீத்ரோ வானூர்தி நிலையம்

## ஓடுபாதை பயன்பாடு

ஹீத்ரோ இரண்டு ஓடுபாதைகளையும் செயல்பாட்டில் வைத்துள்ளது. இவை:
- வடக்கு ஓடுபாதை (09L/27R)
- தெற்கு ஓடுபாதை (09R/27L).  
தற்போது, அந்த நேரத்தில் மேற்கொள்ளும் அணுக்கப் பாதையையொட்டி, ஒரு ஓடுபாதை புறப்படுவதற்கும் மற்றொன்று இறங்குவதற்கும் பயன்படுத்தப்படுகிறது. அணுகுகின்ற வானூர்திகளுக்கு பொதுவாக இரு தேர்வுகளுக்கும் இடையே 12 மணிநேர சுழற்சியில் ஓடுபாதைகள் வழங்கப்படுகின்றன. இதனால் அண்மையில் வசிப்போருக்கு இரைச்சல் குறைவாகவும் சுற்றுச்சூழல் பாதிப்புகள் ஏற்படாதும் உள்ளது. எதிர்காலத்தில் போக்குவரத்து நெருக்கடி கூடினால் இரு ஓடுபாதைகளிலும் ஏறவும் இறங்கவும் அனுமதிக்கப்படும்.
# இலார்ட்சு துடுப்பாட்ட மைதானம்

**இலார்ட்சு துடுப்பாட்ட மைதானம்** (*Lord's Cricket Ground*) (பொதுவாக **இலார்ட்சு**) என்பது ஐக்கிய இராச்சியத்தின் தலைநகர் இலண்டனின் *செயின்ட். ஜான்சு வுட்* பகுதியில் அமைந்துள்ள ஓர் துடுப்பாட்ட மைதானம் ஆகும். இதனுடைய நிறுவனர் *தாமசு இலார்டு* நினைவாக பெயரிடப்பட்டுள்ள இவ்விளையாட்டரங்கம் மேரைல்போன் துடுப்பாட்ட சங்கத்திற்கு சொந்தமானது. மேலும் மிடில்செக்சு கௌன்ட்டி துடுப்பாட்ட சங்கம், இங்கிலாந்து மற்றும் வேல்சு துடுப்பாட்ட வாரியம், மற்றும் ஐரோப்பிய துடுப்பாட்ட அவையின் இருப்பிடமாக இது விளங்குகிறது. ஆகத்து 2005 வரை பன்னாட்டுத் துடுப்பாட்ட அவை (ஐசிசி)யின் தலைமையிடமாகவும் இருந்தது.  
இலார்ட்சு மைதானம் "துடுப்பாட்டத்தின் தாயகம்" என்று பரவலாகக் குறிப்பிடப்படுகிறது. இங்கு உலகின் மிகப்பழமையான விளையாட்டு அருங்காட்சியகம் உள்ளது. இந்த மைதானம் 2014ஆம் ஆண்டு தனது 200ஆவது ஆண்டு நிறைவைக் கொண்டாடியது. இங்கு இதுவரை மொத்தம் 5 முறை துடுப்பாட்ட உலகக்கிண்ணத்தின் இறுதிப்போட்டி நடைபெற்றுள்ளது.
# இலார்ட்சு துடுப்பாட்ட மைதானம்

## துவக்க வரலாறு

தற்போதைய இலார்ட்சு மைதானத்தில் விளையாடப்பட்ட முதல் ஆட்டமாக மேரைல்போன் துடுப்பாட்ட சங்கத்திற்கும் ஹெர்ட்போர்டுசையருக்கும் சூன் 22, 1814இல் நடந்த ஆட்டம் குறிப்பிடப்படுகிறது.  
மிகவும் தொன்மையான துடுப்பாட்ட (இன்றுவரை தொடரும்) நிகழ்ச்சி ஈட்டனுக்கும் ஹர்ரோவிற்கும் ஆண்டுதோறும் நடைபெறும் ஆட்டமாகும். இந்த ஆட்டம் முதன்முதலாக பழைய மைதானத்தில் 1805இலும் தற்போதைய மைதானத்தில் சூலை 1818இலும் நடைபெற்றது.
# ஒளியியல் அடர்த்தி

நிறமாலையியலில் **ஒளியியல் அடர்த்தி** (*optical density* அல்லது *absorbance*) என்பது கதிரியக்கம் கொண்டு எடுக்கப்படும் படத்தில் (radiograph) ஓரிடத்தில் காணப்படும் கருமையின் அளவாகும்.  
பொருள் ஒன்றின் ஒளியியல் அடர்த்தி, பொருளில் படும் கதிர்வீச்சுக்கும், பொருளினூடாகச் செல்லும் கதிர்வீச்சிற்குமான விகிதத்தின் மடக்கை ஆகும்.  
:<math> A_\lambda = -\log_{10} \( \frac{I_1}{I_0} \)</math>,  
இங்கு,
:<math>A_\lambda</math> - ஒளியின் ஒரு குறிப்பிட்ட அலைநீளத்தில் (<math>\lambda</math>) ஒளியியல் அடர்த்தி.
:<math>I_1</math> என்பது பொருளினூடாக செல்லும் கதிர்வீச்சின் செறிவு,
:<math>I_0</math> என்பது பொருளில் படும் கதிர்வீச்சின் செறிவு.  
எடுத்துக் காட்டிற்காக படுகதிரின் செறிவு 1000 என்றும் விடுகதிரின் செறிவு 10 என்றும் கொண்டால், ஒளியியல் அடர்த்தி 2 என்றாகிறது. இதுவே தேர்ந்த புள்ளியில் ஒளியியல் அடர்த்தியாகும்.
# நிலவமைப்பு

வில் உள்ள கூம்பு வடிவ மலை]]
**நிலவமைப்பு** அல்லது **நிலவடிவம்** (*landform*) என்பது புவி மேற்பரப்பின் ஓர் இயற்கை வடிவம் ஆகும். இது ஓர் இயற்கை மலை, குன்று, சமவெளி, பீடபூமி, பள்ளத்தாக்கு, விரிகுடா, கடற்கரை, எரிமலைகள், கத்திமுனைக்குன்று, பனி அரி பள்ளம், குகை, நுழைகழி, பனியாறு போன்றவையாக இருக்கலாம். நிலவமைப்புகள் உயரம், சாய்வு, நோக்குநிலை, அடுக்கமைவு, பாறை வெளிப்பாடு, மற்றும் மண் வகை போன்ற பண்புகளை கொண்டுள்ளன.
# நிலவமைப்பு

## நிலவமைப்பின் வகைகள்

- காற்று நிலவமைப்புகள்
- கரையோர மற்றும் கடல் நிலவமைப்புகள்
- அரிப்பு நிலவமைப்புகள்
- நீர் நிலவமைப்புகள்
- ஏரிகளை சார்ந்த நிலவமைப்புகள்
- மலை மற்றும் உறைபனி நிலவமைப்புகள்
- சாய்வு நிலவமைப்புகள்
- எரிமலை நிலவமைப்புகள்
# பள்ளிக் கல்வி அமைச்சகம் (தமிழ்நாடு)

தமிழ்நாடு அரசு **பள்ளிக் கல்வி அமைச்சகம்** 13 மே 2006 ஆம் நாள் தொடங்கப்பட்டது. இந்த அமைச்சகத்தின் கீழ் 6 துறைகளும் 2 தன்னாட்சி அமைப்புகளும் 3 வாரியங்களும் செயல்படுகின்றன. பள்ளிக் கல்வி அமைச்சர் இவ்வமைச்சகத்தின் கொள்கை முடிவுகளுக்கு பொறுப்பேற்கிறார். அமைச்சரவைக் கூட்டத்திலும் சட்டமன்றத்திலும் அவற்றை எடுத்துரைக்கிறார். இதன் நிர்வாகத் தலைவராக பள்ளிக் கல்வித் துறைச் செயலாளர் பணியாற்றுகிறார். ஒவ்வொரு துறைக்கும் அந்தந்தத் துறை இயக்குநர்களும் தன்னாட்சி பெற்ற அமைப்புகளுக்கு தலைவர் - மேலாண்மை இயக்குர்களும் தலைமையேற்கின்றனர்.
# பள்ளிக் கல்வி அமைச்சகம் (தமிழ்நாடு)

## தொடக்கம்

இந்திய விடுதலைக்கு முன்னரும் பின்னரும் அமைந்த ஒவ்வொரு அமைச்சரவையிலும் பள்ளிக் கல்வி, உயர்கல்வி ஆகிய அனைத்து நிலைகளும் இணைந்த கல்வி அமைச்சகமே உருவாக்கப்பட்டது. 2006 ஆம் ஆண்டில் திராவிட முன்னேற்றக் கழகம் அமைத்த அமைச்சரவையில் பள்ளிக் கல்விக்கு என தனி அமைச்சரவை உருவாக்கப்பட்டது. தனியாக அமைச்சர் ஒருவர் நியமிக்கப்பட்டார். முதன்மைச் செயலர் (Principal Secretary) தகுதியுடைய ஒருவர் அமைச்சகச் செயலராக நியமிக்கப்பட்டார்.
# பள்ளிக் கல்வி அமைச்சகம் (தமிழ்நாடு)

## நோக்கம்

பள்ளிக் கல்வி அமைச்சகத்தின் நோக்கமானது சமுதாயத் தேவையின் அடிப்படையில் அவ்வப்பொழுது கொள்கைகள், சட்டங்கள், ஒழுங்காறுகள், பல்வேறு திட்டங்களை பின்வரும் இலக்குகளை அடைவதற்காக வகுப்பதே ஆகும்:
- பள்ளிகள் இல்லாத சிற்றூர்களுக்கு தொடக்கப்பள்ளிகளை வழங்குதல்.
- ஆறு முதல் பதினான்கு வயதுவரை உள்ள அனைத்துக் குழந்தைகளுக்கும் இலவசமாகக் கட்டாயக் கல்வியை வழங்குதல்.
- பள்ளி இடைவிலகலை ஒழித்தல்
- பள்ளிகளில் அடிப்படை வசதிகளை மேம்படுத்துதல்
- பாடத்திட்டத்தை மேம்படுத்துதலும் உயர்த்துதலும்
- கல்வியின் தரத்தை உயர்த்துதல்
- படிப்பறிவு இன்மையை ஒழித்தல்
- தரமான பாடநூல்களை நியாயமான விலையில் உரிய நேரத்தில் வழங்குதல்
- 5000மும் அதற்கும் மேற்பட்ட மக்கள்தொகை உள்ள இடங்களில் கிளை நூலகங்களைத் தொடங்குதல்
- தொழிற்பயிற்சிப் பள்ளிகளுக்கு முக்கியத்துவம் கொடுத்தல்
- பள்ளிகளில் நலவாழ்வுக் கல்வியை ஊக்குவித்தல்
- பெருமளவில் பெற்றோர்களை பள்ளி மேலாண்மையில் ஈடுபடுத்தல்.
# பள்ளிக் கல்வி அமைச்சகம் (தமிழ்நாடு)

## பணிகள்

பள்ளிக் கல்வி அமைச்சகம் பின்வரும் பணிகளை ஆற்றுகிறது:
- பள்ளிக் கல்வி அமைச்சகத்தின் கீழ் இயங்கும் துறைகளை நிர்வகித்தல்
- கொள்கைகளை வகுத்தல்
- துறைகளில் அமுல்படுத்தப்படும் திட்டங்களுக்கான ஆண்டு வரவு செலவுத் திட்டங்களை முடிவுசெய்தல்
- பல்வேறு திட்டங்களுக்கும் நிகழ்ச்சிகளுக்கும் நல்கைகளை வழங்குதல்
- கல்வி, பயிற்சி தொடர்பாக பிற அமைச்சகங்களுக்கு / துறைகளுக்கு ஆலோசனை வழங்குதல்
# பள்ளிக் கல்வி அமைச்சகம் (தமிழ்நாடு)

## அமைச்சர்கள்

பள்ளிக் கல்வி அமைச்சகத்தில் இதுவரை பின்வருவோர் அமைச்சர்களாகப் பணியாற்றி இருக்கிறார்கள்:
1. தங்கம் தென்னரசு (13.5.2006 – 15.5.2011)
1. சி. வே. சண்முகம் (16.5.2011 – 18.1.2012)
1. அக்ரி. எஸ். எஸ். கிருஷ்ணமூர்த்தி (19.1. 2012 – 26.1.2012)
1. ந. ர. சிவபதி (27.2.2012 – 27.2.2013)
1. வைகைச் செல்வன் (28.2.2013 - 5.9.2013)
1. பி. பழனியப்பன் (5.9.2013 - ) (உயர்கல்வி அமைச்சகப் பொறுப்போடு கூடுதல் பொறுப்பு)
# பள்ளிக் கல்வி அமைச்சகம் (தமிழ்நாடு)

## செயலாளர்கள்

பள்ளிக் கல்வி அமைச்சகத்தில் இதுவரை பின்வருவோர் செயலளார்களாகப் பணியாற்றி இருக்கிறார்கள்:  
1. குற்றாலிங்கம் (2006 – 2010)
1. சவிதா (2010 - )
# பள்ளிக் கல்வி அமைச்சகம் (தமிழ்நாடு)

## துறைகள்

பள்ளிக் கல்வி அமைச்சகத்தின் கீழ் பின்வரும் துறைகள் இயங்குகின்றன:
1. பள்ளிக் கல்வித் துறை (Department of School Education)
1. பதின்ம பள்ளிக் கல்வித் துறை (Department of Matriculation Schools)
1. தொடக்கக் கல்வித் துறை (Department of Elementary Education)
1. ஆசிரியர் பயிற்சி மற்றும் கல்வி ஆராய்ச்சித் துறை – மாநில கல்வி, ஆராய்ச்சி, பயிற்சி அவை (Department of Teacher Education, Research and Training – State Council of Education Research and Training)
1. முறைசாரா – முதியோர் கல்வித் துறை (Department of Non-formal and Adult Education)
1. பொது நூலகத் துறை (Department of Public Libraries)
# பள்ளிக் கல்வி அமைச்சகம் (தமிழ்நாடு)

## தன்னாட்சி அமைப்புகள்

பள்ளிக் கல்வி அமைச்சகத்தின் கீழ் பின்வரும் தன்னாட்சி அமைப்புகள் இயங்குகின்றன:
1. தமிழ்நாட்டுப் பாடநூல் நிறுவனம் (Tamilnadu Text Book Society)
1. தமிழ்நாடு பெற்றோர் ஆசிரியர் கழகம் (Tamilnadu Parent Teachers Association)
# பள்ளிக் கல்வி அமைச்சகம் (தமிழ்நாடு)

## வாரியங்கள்

பள்ளிக் கல்வி அமைச்சகத்தின் கீழ் பின்வரும் வாரியங்கள் இயங்குகின்றன:
1. அரசுத் தேர்வு வாரியம் (Board of Government Examination)
1. ஆசிரியர் பணியமர்த்தல் வாரியம் (Teacher Recruitment Board)
1. இடைநிலைக் கல்வி வாரியம் (Board of Secondary Education)
# பள்ளிக் கல்வி அமைச்சகம் (தமிழ்நாடு)

## திட்டங்கள்

பள்ளிக் கல்வி அமைச்சகத்தின் கீழ் பின்வரும் வாரியங்கள் செயல்படுத்தப்படுகின்றன:
1. அனைவருக்கும் கல்வி இயக்கம் (The Educationa for All Movement)
1. மாவட்ட தொடக்கக் கல்வித் திட்டம் ( District Primary Education Programme)
1. இடைநிலைக் கல்வித் திட்டம் (Universalisation of Secondary Education Project)
1. தளிர்த் திறன் திட்டம் (Thalir Thiran Thittam)
# இந்திய யானை

## பண்புகள்

பொதுவாக, ஆசிய யானை ஆப்பிரிக்க யானையை விட சிறியது மற்றும் தலை உயர் உடலமைப்பை கொண்டுள்ளனது. இந்த இனமானது குறிப்பிடத்தக்க பாலியல் இருவகைமை கொண்டது. துதிக்கை ஒற்றை விரல் போன்ற அமைப்பைக் கொண்டுள்ளது. இவற்றின் பின்பகுதி புடைத்து அல்லது மட்டமாகக் காணப்படும்.  
இந்திய யானைகள் சிறிய காதுகளையும் அகன்ற மண்டையோடுகளையும் ஆப்பிரிக்க யானைகளைவிட பெரிய தந்தங்களையும் உடையன. அவற்றின் கால் புதைமிதியின் முன்பாகம் பெரியதும் அகலமானதும் ஆகும். ஆப்பிரிக்க யானைகளைப் போல் அன்றி அவற்றின் அடிவயிறு சரிசம வீத அளவானவை. ஆனால் ஆப்பிரிக்க யானைகள் ஓப்பீட்டளவில் மண்டையோட்டைவிட பெரிய அடிவயிற்றினைக் கொண்டன. இவற்றின் தோள் நிறம் இலங்கை யானைகளைவிட மங்கியும் சிறிய மங்கல் புள்ளிகளைக் கொண்டும், ஆனால் சுமத்திரா யானைகளைவிட கருமையாகவும் காணப்படும். பொதுவாக, பெண் யானைகள் ஆண் யானைகளைவிட சிறியதாகவும் தந்தம் சிறியதாகவும் அல்லது தந்தம் அற்றும் காணப்படும்.
# இந்திய யானை

## பரவல் மற்றும் வாழ்விடம்

வனவிலங்கு சரணாலயத்தில் ஓர் யானை]]
இந்திய யானைகள் இந்தியா, நேபாளம், வங்காளதேசம், பூட்டான், மியன்மர், தாய்லாந்து, மலாய், லாவோஸ், சீனா, கம்போடியா, வியட்நாம் ஆகிய நாடுகளைப் பிறப்பிடமாகக் கொண்டது. அவை மேச்சல் நிலங்கள், உலர் இலையுதிர் காடுகள், ஈரளிப்பான இலையுதிர் காடுகள், பசுமையான காடுகள், அரை பசுமையான காடுகள் என்பனவற்றை வாழ்விடமாகக் கொண்டன. 1990 களின் ஆரம்பத்தில் கணக்கிடப்பட்ட எண்ணிக்கையளவு பின்வருமாறு: As per the 2017 census, the estimated wild population in India was 27,312 individuals which account for nearly three-fourths of the extant population.
- 27312 : இந்தியா - நான்கு பொது இடங்களுக்கு மட்டுப்படுத்தப்பட்டுள்ளது
- வடமேற்கு — உத்தராகண்டம், உத்தரப் பிரதேசம்
- வடகிழக்கு — மேற்கு வங்காளம், அசாம், அருணாசலப் பிரதேசம்,நாகாலாந்து, மேகாலயா, திரிபுரா, மிசோரம், மணிப்பூர்
- மத்திய பகுதி — ஒடிசா, சார்க்கண்ட், சத்தீசுகர்
- தெற்குப் பகுதி — கருநாடகம், தமிழ் நாடு, கேரளா, ஆந்திர பிரதேசம், தெலுங்கானா; தமிழகப்பகுதியில் மட்டும் 4,000 யானைகள் இருக்கலாம் என கணக்கிடப்பட்டுள்ளது.
- 100–125 : நேபாளம்
- 150–250 : வங்காளதேசம்
- 250–500 : பூட்டான்
- 4,000–5,000 : மியன்மர்
- 2,500–3,200 : தாய்லாந்து
- 2,100–3,100 : மலேசியா
- 500–1,000 : லாவோஸ்
- 200–250 : சீனா
- 250–600 : கம்போடியா
- 70–150 : வியட்நாம் தென் பகுதிகள்.
# இந்திய யானை

## நடத்தை மற்றும் சூழலியல்

ஓர் யானை ஒரு நாளில் 150 கிலோ தாவரப் பொருட்களை உட்கொள்ளும். இது ஒரு நாளைக்கு 19 மணிநேரம் வரை உணவுக்காக செலவிடும் மற்றும் இதனால் ஒரு நாளில் 220 பவுண்டுகள் வரை சாணம் உற்பத்தி செய்ய முடியும்.  
இந்திய யானைகள் பொதுவாக தொடர்புடைய பெண் யானைகள், அவற்றின் பெண் சந்ததிகள் மற்றும் இளம் முதிர்ச்சியடையாத ஆண் யானைகளைக் கொண்ட சிறிய கூட்டங்களில் வாழ்கின்றன. யானைகள் சமூக விலங்குகள் மற்றும் சிக்கலான சமூக உறவுகளை கொண்டிருக்கின்றன. அவை தங்கள் குட்டிகளை வளர்க்கவும், மந்தையைப் பாதுகாக்கவும் பெரும்பாலும் ஒரு குழுவாக வேலை செய்கின்றன. மந்தைகளுக்கு நியமிக்கப்பட்ட தாய்வழித் தலைவர் இல்லை என்றாலும், வயதான யானைகள் கூட்டத்திற்குள் அதிக ஆதிக்கம் செலுத்தும். பொதுவாக வயதுக்கு வந்தவுடன் ஒரு ஆண் யானை மந்தையை விட்டு வெளியேற ஊக்குவிக்கப்படுகிறது. ஒரு வயது வந்த யானைக்கு மனிதர்களைத் தவிர காடுகளில் எதிரிகள் இல்லை, ஆனால் இளம் யானைகள் அவற்றின் எல்லைகள் ஒன்றுடன் ஒன்று சேரும் பகுதிகளில் புலிகள் போன்ற விளங்ககுகளின் தாக்குதல்களுக்கு உட்படுகின்றன. ஒரு வேட்டையாடும் விலங்கு காணப்பட்டால், மந்தையின் மூத்த உறுப்பினர்கள் எச்சரிக்கை அழைப்புகளை வெளியிடலாம் மற்றும் அவை பாதுகாப்புக்காக மற்ற யானைகளை ஒன்றிணைக்க தூண்டும். மாநிலங்களின் வனவிலங்கு மேலாண்மை முயற்சிகளுக்கு நிதி மற்றும் தொழில்நுட்ப ஆதரவை வழங்குவதற்காக இந்திய அரசின் சுற்றுச்சூழல் மற்றும் வன அமைச்சகம் 1992 இல் ஒரு திட்டத்தை தொடங்கியது. யானைகள் மற்றும் அவற்றின் வாழ்விடங்கள் ஆகியவற்றைப் பாதுகாப்பதன் மூலம், அவற்றின் இயற்கையான வாழ்விடங்களில் நீண்ட கால உயிர்வாழ்வை உறுதி செய்வதை இந்த திட்டம் நோக்கமாகக் கொண்டுள்ளது.
# இந்திய யானை

## கலாச்சாரம்

கடவுள் விநாயகர்]]
இந்திய யானை ஆசியாவில் ஒரு கலாச்சார அடையாளமாக உள்ளது. யானைகள் சில நேரங்களில் தெய்வங்களாக மதிக்கப்படுகின்றன. இவை பெரும்பாலும் வலிமை, ஞானம் மற்றும் நல்ல அதிர்ஷ்டத்தை அடையாளப்படுத்துவதாக கருதப்படுகின்றன. இந்து கடவுள் விநாயகர் யானைத் தலையால் எளிதில் அடையாளம் காணப்படுகிறார். யானைகள் பெரும்பாலும் கோயில்கள் மற்றும் விரிவான சடங்குகளின் ஒரு பகுதியாகப் பயன்படுத்தப்படுகின்றன. தசரா மற்றும் பூரம் போன்ற இந்து பண்டிகைகளில் அவை முக்கிய அங்கம் வகிக்கின்றன.  
இந்தியாவில், இது தேசிய பாரம்பரிய விலங்காக அறிவிக்கப்பட்டுள்ளது. இது மேலும் தாய்லாந்து மற்றும் லாவோசு நாடுகளின் தேசிய விலங்காகும். இந்திய யானை, ஜார்கண்ட், கர்நாடகா, கேரளா மற்றும் ஒடிசா ஆகிய இந்திய மாநிலங்களின் மாநில விலங்காகும்.
# இந்திய அணில்

**இந்திய அணில்** (*Indian palm squirrel*, "Funambulus palmarum") என்பது ஒரு வகை அணில் ஆகும். இது மூன்று கோடுகளுள்ள அணில் என அழைக்கப்படுகின்றது. இது செல்லப்பிராணியாகவும் வளர்க்கப்படுகின்றது. இது இந்தியா, இலங்கை ஆகிய நாடுகளில் காணப்படுகின்றது. 19ம் நூற்றாண்டு பிற்பகுதியில் மேற்கு ஆவுத்திரேலியாவிற்கு அறிமுகப்படுத்தப்பட்டு, இயற்கையாக மற்ற விலங்குகளால் குறைவாக வேட்டையாடபப்டுவதால் சிறிய தீங்குயிராக மாறி, அழிக்கப்பட இலக்கு வைக்கப்பட்டது. இதன் நெருங்கிய ஐந்து கோடுகளுள்ள அணில் வட இந்தியாவில் கண்டுபிடிக்கப்பட்டது.
# இந்திய அணில்

## வாழ்க்கை சுழற்சி

இந்திய பனை அணில் பல்வேறு இனப்பெருக்க நடத்தைகளை வெளிப்படுத்துகிறது. சில சுழற்சி காலச் செயல்பாடுகளைக் காட்டுகின்றன. மற்றவை தொடர்ச்சியான இனப்பெருக்கச் செயல்பாட்டைக் காட்டுகின்றன. கர்ப்ப காலம் 34 நாட்கள் ஆகும். இலையுதிர் காலத்தில் புற்களில் கட்டப்படும் கூடுகளில் இனப்பெருக்கம் நடைபெறுகிறது. இரண்டு அல்லது மூன்று குட்டிகளை பொதுவாக ஈணுகின்றன. குட்டிகள் 10 வாரங்களுக்குப் பாலூட்டப்பட்டு வளர்க்கப்படும் குட்டிகள் 9 மாதங்களில் பாலின முதிர்ச்சியடைகின்றன. முதிர்ச்சியடைந்த அணிலின் எடை 100 கிராம். இவற்றின் ஆயுட்காலம் பொதுவாக 5.5 ஆண்டுகள் வரை இருக்கலாம்.
# இந்திய அணில்

## துணை இனங்கள்

பொதுவாக நான்கு துணையினங்கள் புவியியல் பரவலின் படி விவரிக்கப்படுகின்றன. ஆனால் இன்னும் பல துணையினங்கள் விவரிக்கப்பட்டுள்ளன. ஆனால் இவை வகைப்பாட்டியல் ரீதியாக செல்லுபடியாகவில்லை.  
- *பனம்புலசு பால்மரம் பெல்லாரிகசு* (வரோட்டன், 1916)
- *பனம்புலசு பால்மரம் பால்மரம்* (லின்னேயசு, 1766)
- *பனம்புலசு பால்மரம் பிராடி* (பிளைத், 1849)
- *பனம்புலசு பால்மரம் ராபர்ட்சோனி* (வரோட்டன், 1916)  
தவறான துணை இனங்கள்
- *பனம்புலசு பால்மரம் பெங்கலென்சிசு* (வரோட்டன், 1916)
- *பனம்புலசு பால்மரம் கொமோரினசு* (வரோட்டன், 1905)
- *பனம்புலசு பால்மரம் கோசி* (வரோட்டன் மற்றும் டேவிட்சன், 1919)
- *பனம்புலசு பால்மரம் கெளார்ட்டி* (லேயார்ட், 1851)
- *பனம்புலசு பால்மரம் மாடுகமென்சிசு* (லிண்ட்சே, 1926)
- *பனம்புலசு பால்மரம் ஒலிம்பியசு* (தாமசு மற்றும் வரோட்டன், 1915)
- பனம்புலசு பால்மரம் பென்சிலாடசு (லீச், 1814)
- பனம்புலசு பால்மரம் ஃபேவோனிகசு (தாமசு மற்றும் வரோட்டன், 1915)
# வேதிப்பண்பு

**வேதிப்பண்பு** (Chemical Potential) என்பது வெப்ப இயக்கவியலில் ஒரு வேதிவினையின் போது உட்கவரப்படும் அல்லது வெளியிடப்படும் நிலை ஆற்றலைப் போன்றதொரு பண்பு ஆகும்.  
ஒரு கலவை அல்லது கரைசலில் இருக்கும் பல கூறுகளில், ஒன்றின் மோல்களை மட்டும் அதிகரிக்கும் போது அதன் உள்ளாற்றல் அல்லது நிலை ஆற்றல் அதிகரிக்கும் வீதத்தை வேதிப்பண்பு என்று கூறலாம்.  
மூலக்கூற்றுத் துகள்கள் உயர் வேதிப்பண்புள்ள இடத்தில் இருந்து குறை வேதிப்பண்பு உள்ள இடத்திற்கு நகரும் இயல்பை உடையன. இவ்வகையில் பிற இயற்பியல் துறைகளில் உள்ளது போல், "அழுத்தம் அல்லது ஆற்றல் (potential)" போன்றதே வேதிப்பண்பும். எவ்வாறு மலைச்சரிவில் உருளும் பந்தானது அதிக நிலையாற்றல் உள்ள இடத்தில் இருந்து குறை நிலையாற்றல் உள்ள இடத்திற்குச் செலுத்தப் படுகிறதோ, அதைப் போன்றே நகர்ச்சி, வேதிவினை, உருகல், கரைதல், பரவல் போன்ற நிறை மாற்ற நிகழ்வுகளின் போது, முலக்கூறுகள் அதிக வேதிப்பண்புள்ள இடங்களில் இருந்து குறைவான வேதிப்பண்புள்ள இடத்திற்குச் செல்லும்.  
ஒரு எளிய உதாரணமாக, ஒரு கரைசலில் அதிகச் செறிவுள்ள இடத்தில் இருந்து மூலக்கூறுகள் குறை செறிவுள்ள இடத்திற்கு நகர்வதைக் குறிப்பிடலாம். இந்த நகர்ச்சி கரைசலின் செறிவு அனைத்து இடங்களிலும் சமனாகும் வரை நடைபெறும் என்பதைப் பார்க்கலாம்.
# விக்கிப்பீடியா:விக்கித்தரவு

**விக்கித்தரவு** (Wikidata) விக்கிமீடியா நிறுவனத்தால் வடிவமைக்கப்பட்டுள்ள ஒரு திட்டமாகும். இது கட்டற்ற முறையில், கூடிப் பங்களிக்கும் தரவுத்தளம் ஒன்றை உருவாக்க வடிவமைக்கப்பட்டது. மார்ச்சு 6, 2013 முதல் இத்திட்டத்தின் முதல் கட்டமாக விக்கியிடை இணைப்புக்களுக்கு (மொழி இணைப்புகளை மையப்படுத்த) தமிழ் விக்கிப்பீடியா இந்த தரவுத்தளத்தை பயன்படுத்தும்.  
அடுத்த கட்டத்தில் தகவற்பெட்டிகளில் வழமையாகக் காணப்படும் தரவுகளை ஓர் மையமான இடத்தில் சேகரித்து வைக்க திட்டமிடப்பட்டுள்ளது. இது விக்கிமீடியா பொதுவகம் போன்றதே; பல்லூடகங்களுக்கு மாற்றாக (ஒரு நாட்டில் வசிப்போர் எண்ணிக்கை அல்லது ஆற்றின் நீளம் போன்ற) தரவுகளுக்கானது. மூன்றாம் கட்டத்தில் பட்டியல்கள் மையப்படுத்தப்படும்.
# விக்கிப்பீடியா:விக்கித்தரவு

## மொழியிடை இணைப்புக்கள் (முதற் கட்டம்)

<div>
<div>  
</div><div>  
</div></div>
விக்கித்தரவில் இடம்பெற்றுள்ள ஒவ்வொரு விக்கிப்பீடியா பக்கமும் அங்கு சேமிக்கப்பட்டுள்ள மொழி இணைப்புக்களைப் பயன்படுத்தி இடது பக்கப்பட்டையில் நெடுவரிசையாக காட்டுகின்றது. பழைய முறையில் பக்கத்தின் அடியில் விக்கியுரையில் தரப்பட்டுள்ள இணைப்புக்களையும் கவனித்தில் கொள்கிறது; இவை விக்கித்தரவு இடமிருந்து பெறப்படும் தரவுகளை விட முன்னுரிமை பெறுகின்றன.  
ஒரு பக்கம் விக்கித்தரவுடன் *இணைக்கப்பட்டிருக்கும்போது*, தமிழ் விக்கிப்பீடியாவில் பக்கத்தினடியில் இடப்படும் இணைப்பும் விக்கித்தரவிலிருந்து பெறப்படும் இணைப்பும் வேறுபட்டிருந்தால் மொழி விக்கிப்பீடியாவில் உள்ள இணைப்பே காட்டப்படும்;இந்தப் பக்கத்தில் இடாத இணைப்புக்களை விக்கித்தரவிலிருந்து காட்டும்.  
ஒரு பக்கம் விக்கித்தரவுகளுடன் *இணைக்கப்படாது* இருந்தால், முன்னர் போலவே விக்கியுரையில் உள்ள மொழி இணைப்புக்களை காட்டும். சில நேரங்களில் அந்தக் கட்டுரைக்கு விக்கித்தரவு இணைப்பு கொடுக்கப்பட்டிருந்தும், ஆங்கில விக்கிப்பீடியாவிற்கு இணைப்பு கொடுக்கப்படாததால், செயல்படாதிருக்கலாம். இவை காலப்போக்கில் சீர் செய்யப்படும்.
# விக்கிப்பீடியா:விக்கித்தரவு

## மொழியிடை இணைப்புக்கள் (முதற் கட்டம்)

### விக்கித்தரவில் மொழி இணைப்புக்களின் மேலாண்மை

#### புதிய கட்டுரை

- **வினா 1**.நான் ஒரு புதிய கட்டுரையை உருவாக்கியுள்ளேன். இந்தக் கட்டுரை மற்ற மொழிகளில் எழுதப்பட்டுள்ளதை (காட்டாக, ஆங்கிலம்) அறிவேன். எவ்வாறு விக்கியிடை இணைப்புக்களை ஏற்படுத்துவது ?  
1. : <span>விக்கித்தரவு</span> செல்லுங்கள்.
1. : முதன்மை பட்டையில் (வெக்டர் இடைமுகமாயிருந்தால், இடதுபுறத்தில்) "தலைப்பு வாரியாக உருப்படி (Item by title)" தேர்ந்தெடுப்பீர்.
1. : அதனை, *தலைப்பு வாரியாக உருப்படி*யை சொடுக்கவும்.
1. : எதிர்வரும் பக்கத்தில் மொழிக் குறியீட்டையும் (எடுத்துக்காட்டாக,ஆங்கில மொழிக்கு en) அந்த விக்கிப்பீடியாவில் கட்டுரைக்கான பெயரையும் இடவும். பின்னர் *தேடுக* என்பதை அழுத்தவும்.
1. : இந்தப் பெயரில் ஏற்கெனவே கட்டுரை இருந்தால், உருப்படியின் கீழே சென்று "சேர்" என்பதை அழுத்தவும். திறக்கப்படும் பெட்டிகளில் மொழிக் குறியீட்டையும் (தமிழுக்கு ta) நீங்கள் உருவாக்கிய கட்டுரைப் பெயரையும் இடுக. பின்னர் "சேமியை சொடுக்கவும்". உங்கள் வேலை முடிந்தது!
1. : இந்த கட்டுரை இல்லையென்றால் "உருப்படியை உருவாக்குக (create the item)" என்று கீழே காணும் இணைப்பைச் சொடுக்கி கட்டுரைப் பெயரையும் சிறு விவரணத்தையும் வரும் படிவத்தில் நிரப்புக. பின்னர் இந்த உருப்படியை மொழியிடை இணைப்புகளில் மேலே விவரித்தவாறு சேர்க்கவும்.  
எந்த ஒரு மொழிக் கட்டுரைப்பக்கத்திலும் மொழியிடை இணைப்புக்களின் கீழே இருக்கும் Edit Links இணைப்பைச் சொடுக்குவதன் மூலம் விக்கித்தரவில் தமிழ் உள்ளிட்ட பல்வேறு மொழிக்கட்டுரைகளை இணைக்கமுடியும்.
# விக்கிப்பீடியா:விக்கித்தரவு

## மொழியிடை இணைப்புக்கள் (முதற் கட்டம்)

### விக்கித்தரவில் மொழி இணைப்புக்களின் மேலாண்மை

#### தலைப்பு மாற்றம்

- **வினா 2**: கட்டுரையின் தலைப்பை மாற்றிய பின்னர் மொழியிடை இணைப்புக்கள் காணாமல் போயிற்றே.. என்ன செய்வது ?  
1. கட்டுரையின் முந்தையத் தலைப்பைக் கொண்டு மேற்கூறியவாறு விக்கித்தரவுகளில் தேடுக.
1. காட்டப்படும் தரவுகளில் தமிழ் மொழிக்கான தரவைத் தேடி *தொகு* இணைப்பை சொடுக்குக. திறக்கும் பெட்டியில் புதிய தலைப்பை இட்டு சேமிக்கவும்.
# விக்கிப்பீடியா:விக்கித்தரவு

## மொழியிடை இணைப்புக்கள் (முதற் கட்டம்)

### விக்கித்தரவில் மொழி இணைப்புக்களின் மேலாண்மை

#### தவறான மொழியிடை இணைப்பு

- **வினா 3**: விக்கிப்பீடிய கட்டுரை ஒன்று மற்ற மொழியில் வேறு விடயத்திற்கு இணைக்கப்பட்டுள்ளது. இதனை எவ்வாறு சீர் செய்வது ?
1. குறிப்பிட்டக் கட்டுரையில் மொழியிடை இணைப்புகள் இருக்கும் பக்கப்பட்டையில் இவற்றின் கீழே உள்ள *Edit link* என்பதை சொடுக்குக.
1. விக்கிதரவில் தவறான இணைப்புகளை தொகுக்க, தொகு என்பதையும், நீக்க நீக்கு என்னும் இணைப்பையும் அழுத்தி திருத்தலாம். பின்னர் சேமிக்கலாம்.
1. இது மிகவும் சிக்கலானதென்றால் இந்தப் பிரச்சினையை Wikidata: Interwiki conflicts என்ற பக்கத்தில் அறிவிக்கலாம்.
# விக்கிப்பீடியா:விக்கித்தரவு

## புதிதாக உருவாக்கிய கட்டுரைகளை எவ்வாறு விக்கித்தரவில் இணைப்பது

- புதிதாக உருவாக்கிய கட்டுரைப் பக்கத்தை உங்கள் உலாவியில் திறந்துகொள்ளுங்கள்.
- கட்டுரையில் இடப்பக்கம் பல சுட்டிகள் இருக்கும். அவற்றில் கடைசியாக உள்ள *Languages* என்பதன் கீழ் உள்ள *Add links* என்பதைச் செடுக்குங்கள்.
- அடுத்துவரும் பெட்டியில் *Language* என்பதில் குறிப்பிட்ட மொழியின் குறியீட்டைக் கொடுக்கவும். எ.கா: ஆங்கிலமாயின் *en* / *EN* என உள்ளீடு செய்ய வேண்டும். அடுத்து, *Page* என்பதில் ஆங்கிலக் கட்டுரையின் பெயரை உள்ளீடு செய்யுங்கள். பின்பு "Link with page" என்பதை அழுத்தவும்.
- அதன் பின், கட்டுரையின் பெயர் சரியாக உள்ளதா எனப்பார்த்து *Confirm* என்பதையும், பின் *Close dialog and reload page* என்பதையும் அழுத்தவும்.
# விக்கிப்பீடியா:விக்கித்தரவு

## இவற்றையும் காண்க

- விக்கிப்பீடியா சைன்போஸ்ட் டெக்னாலஜி அறிக்கை கட்டுரை -4 பெப்ரவரி 2013
- :en:Wikipedia talk:Wikidata/Wikidatans – விக்கித்தரவு குறித்து உதவக்கூடிய விக்கிப்பீடியன்களின் பட்டியல்.
- உதவி:விக்கியிடை இணைப்புகள்
- விக்கிப்பீடியா:விக்கித் திட்டம் விக்கித்தரவு
# விக்கிப்பீடியா:விக்கித்தரவு

## வெளி இணைப்புக்கள்

- விக்கித்தரவு முதற்பக்கம்
- FAQ விக்கித்தரவுகளிலுள்ள அ.கே.கே
- அறிமுகம்
- Wikidata மெடா-விக்கியில்
- Lydia Pintscher (13 February 2013). Wikidata live on the English Wikipedia at the Wikimedia DE blog.
# புதைகுழி

**புதைகுழி** அல்லது **சுண்ணாம்புக் கரட்டுப் பள்ளம்** (*sinkhole*) என்பது இயற்கையிலேயே நிலத்தின் மேற்பரப்பில் தோன்றும் இறக்கம் அல்லது குழியாகும். இது கார்சுடு செயல்பாட்டினால் (*karst process*) ஏற்படுகிறது. எடுத்துக்காட்டாக, புவியின் அடியில் உள்ள சுண்ணாம்புக்கல் போன்ற கார்பனேட் பாறை அடுக்குகள் கரைவதனால் இப்புதைகுழிகள் ஏற்படுகின்றன. உலகின் பல பகுதிகளில் இக்குழிகள் காணப்படுகின்றன, மேலும் இவை 1 மீட்டர் முதல் 6000 மீட்டர் வரை அகலத்திலும் ஆழத்திலும் மாறுபடுகின்றன. இவை அடிநிலப்பாறையை பக்கங்களாகக் கொண்ட அகன்ற குழிகளாகவும் மற்றும் மணலை விளிம்புகளில் கொண்ட சிறு குழிகளாகவும் அமைந்துள்ளன. இவை திடீரென்றோ அல்லது படிப்படியாகவோ உருவாகலாம். உலகின் பல இடங்களில் பல்வேறு பெயர்கள் கொண்டு இக்குழிகளைக் குறிக்கின்றனர்.
# புதைகுழி

## புதைகுழிகளின் உருவாக்கம்

இவை புவியின் மேற்பரப்பில் உள்ள நதிகள் அல்லது மற்ற நீர்நிலைகளில் தோன்றலாம். சாதாரண உலர்ந்த புவிமேற்பரப்புகளிலும் தோன்றலாம்.  
பொதுவாக இக்குழிகள் அடிநிலப்பாறை அரிக்கப்படுவதால் உருவாகிறது. புவிமேற்பரப்பிலிருந்து ஊருகின்ற நீர் அடியில் சென்று அங்குள்ள சுண்ணாம்புக்கல் போன்ற எளிதில் கரையக் கூடிய அடிநிலப்பாறைகளைக் கரைக்கிறது. இவ்வடிநிலப்பாறைகள் கரைவதனால் குகை போன்ற இடைவெளி நிலத்தின் கீழடுக்குகளில் உருவாகும். இந்த இடைவெளி படிப்படியாக வளர்ந்து பெரிதாகிறது. இந்த இடைவெளிக்கு மேலே உள்ள நிலமானது தனது எடையையும் அதன் மேலே கட்டப்பட்டுள்ள கட்டடங்களின் கணத்தையும் தாங்கமுடியாத நிலை வரும்போது, மேலடுக்கு நிலம் சரிந்து அடியில் உருவான இடைவெளியை நிரப்புகிறது. இதனால் புவிமேற்பரப்பில் பள்ளம் (அ) புதைகுழி உருவாகிறது. இந்நிகழ்ச்சி திடீரென்றும் படிப்படியாகவும் ஏற்படலாம்.  
மேற்கூறப்பட்ட செயல்முறையானது, நிலத்தடிநீர் அரிப்பினாலும் ஏற்படலாம். மேலும் நிலத்தடி நீர்மட்டம் குறைவதனால் உருவாகும் இடைவெளியினாலும் ஏற்படலாம்.  
பெரும்பாலும் இக்குழிகள் உருவாகும் போது அதன் அடியில் உள்ள குகை (அ) இடைவெளி மேலே தெரியாது. ஆனால், பபுவா நியு கினியாவிலுள்ள மின்யே புதைகுழி (*Minyé sinkhole*), கென்டகியில் உள்ள செடார் புதைகுழி (*Cedar Sink*) போன்ற பெரிய குழிகளில் நிலத்தடி நீரோட்டம் புதைகுழிக்கு அடியில் கண்ணுக்கு புலப்படும் வகையில் அமைந்துள்ளது.  
கார்பனேட் பாறைகளை அடிநிலப் பாறைகளாகக் கொண்ட இடங்களில் இப்புதைகுழிகள் பரவலாகக் காணப்படுகின்றன.  
இக்குழிகள் மனிதச் செயல்பாடுகளால் கூட ஏற்படலாம். எடுத்துக்காட்டாக, இலூசியானா போன்ற இடங்களில் கனிமச் சுரங்கங்கள் இடிவதனால் குழிகள் ஏற்படுகின்றன. நகர்ப்புறங்களில் நிலத்தடியில் உள்ள தண்ணீர்க் குழாய்கள் மற்றும் பாதாள சாக்கடைக் குழாய்கள் உடைவதனால் குழிகள் ஏற்படுகின்றன. நிலத்தடிநீரை அதிகமாக சுரண்டுவதனாலும், இயற்கையான ஆற்று நீரோட்டத்தை மாற்றுவதனாலும், தொழிற்சாலை நீர்தேக்கங்கள் கட்டுவதனாலும் மேற்பரப்பு நில அடுக்கு எடை மிகுந்து தாங்குவதற்கு அடிநிலப்பாறைகள் இல்லாததால் குழிகள் உருவாகலாம்.
# புதைகுழி

## நிகழும் இடங்கள்

புதைகுழிகள் பெரும்பாலும் கார்சுடு நிலப்பரப்புகளில் ஏற்படுகின்றன.
# வார்ப்புரு:Infobox England region

**}
*இங்கிலாந்தில்} மண்டலம் காட்டப்பட்டுள்ளது ***  
| புவியியல் |  |
| --- | --- |
| **தகுநிலை** | } |
| **பரப்பளவு**
— மொத்தம் | ஐக்கிய இராச்சியத்தில் தரவரிசையில் }
} km²
} sq mi |
| **NUTS 1** | } |
| **மக்கள்தொகை**
— Total
— அடர்த்தி | ஐக்கிய இராச்சியத்தில் தரவரிசையில் }
}
} |
| **GVA தனிநபர்** | £} (ஐக்கிய இராச்சியத்தில் தரவரிசை }) |
| **நிர்வாகத் தலைமையகம்** | } |
| **மண்டல மேம்பாடு** | } |
| **ஐரோப்பிய நாடாளுமன்றம்** | } |  
</noinclude>
# சேலம் மைய சிறைச்சாலை

**சேலம் மைய சிறைச்சாலை** இந்தியாவின் தமிழ்நாடு மாநிலத்தில் சேலம் மாவட்டத்தில் அமைந்துள்ள மைய சிறைச்சாலைகளுள் ஒன்றாகும்.
# சேலம் மைய சிறைச்சாலை

## சிறையின் வரலாறு

சிறைச்சாலை மறு சீரமைவு திட்டம் என்ற பெயரில் சிறைச்சாலை ஒழுங்குமுறை சட்டம் முதன் முதலில் 1835 இல் கொண்டுவரப்பட்டது. இச்சட்டத்தின் படி 1862ம் வருடம் ஆங்கிலேயர் ஆட்சி காலத்தில் மைய சிறைச்சாலை சேலத்தில் கட்டப்பட்டது. இச்சிறைச்சாலை 113.19 ஏக்கர் பரப்பளவைக் கொண்டது. இச்சிறைச்சாலை மொத்தம் 1432 தனி அறைகளைக் கொண்டுள்ளது. இங்கு 700 கைதிகளைச் சிறை வைக்கக்கூடிய இட வசதி உள்ளது. மேலும் ஆங்கிலேயர்கள் தொடர் கைதிகளைச் சிறைவைக்க இச்சிறைச்சாலையைப் பயன்படுத்திக் கொண்டனர். சேலம் மைய சிறைச்சாலை *கருப்புகுல்லா சிறை* என்றும் *ஆலாங்கோட்டை சிறை* எனவும் அழைக்கப்படுகிறது.
# இலண்டன் பெருநகர்ப் பகுதி

**இலண்டன் பெருநகர்ப் பகுதி ** (*Greater London*) இங்கிலாந்தின் ஒன்பது மண்டலங்களில் ஒன்றும் நிர்வாகப் பகுதியும் நிர்வாக கௌன்ட்டிகளில் ஒன்றுமாகும். இங்கு ஏறத்தாழ 8 மில்லியன் மக்கள் வாழ்கின்றனர். . இலண்டன் பெருநகர்ப்பகுதியின் 33 நிர்வாகப் பிரிவுகளில் (பரோக்கள்) ஒன்றான இலண்டன் எனப்படுவது குறிப்பிட்டு இலண்டன் நகரம் ஆகும்.  
இலண்டன் பெருநகர்ப் பகுதி ஏப்ரல் 1, 1965இல் ஓர் உள்ளாட்சி அமைப்பாக இலண்டன் நகரம் மற்றும் 32 பரோக்களை உள்ளடக்கி உருவாக்கப்பட்டது. இதே நாளில் இப்பகுதி ஓர் செரெமோனியல் கௌன்ட்டியாகவும் (இலண்டன் நகரம் நீங்கலாக) அறிவிக்கப்பட்டது. இலண்டன் மேயர் தலைமேயேற்கும் இலண்டன் சட்டப்பேரவையுடன் இலண்டன் பெருநகர் ஆணையம் 2000ஆம் ஆண்டுமுதல் செயல்படுகிறது. இலண்டன் பெருநகர்ப் பகுதி ஐரோப்பிய நாடாளுமன்றத் தொகுதியாகவும் உள்ளது. பொருளியலில் இங்கிலாந்தின் அனைத்து கௌன்ட்டிகளிலும் மிக கூடுதலாக மொத்த மதிப்புக் கூட்டல் வழங்கும் கௌன்ட்டியாக இது விளங்குகிறது.
# வெள்ளைக்கல், மதுரை

**வெள்ளைக்கல்** இந்தியாவின் தமிழ்நாடு மாநிலம் மதுரை மாவட்டத்தில் அவனியாபுரம் பகுதியில் அமைந்துள்ளது.
வெள்ளைக்கல் பகுதி மதுரைக்கு தெற்கே, விமானநிலையத்திற்குச் செல்லும் வழியில் அமைந்துள்ளது. இந்த பகுதியில் அமைந்துள்ள கழிவு நீர் சுத்தீகரிப்பு நிலையம், மற்றும் திட கழிவு மேலாண்மை நிலையம் ஆகியவற்றால் இப்பகுதி அறியப்படுகிறது.
# வெள்ளைக்கல், மதுரை

## கழிவு நீர் சுத்தீகரிப்பு நிலையம்

ஜவஹர்லால் நேரு தேசிய நகர புனரமைப்பு திட்டத்தின் கீழ் மதுரை மாநகராட்சியால் வகுக்கப்பட்டது. இத்திட்டத்தின் நோக்கம் வைகை ஆற்றை மாசடையச் செய்யும் கழிவு நீரை சுத்தீகரிக்க செய்து மீண்டும் பயன்படுத்துவதாகும். தனியார் பங்களிப்புடன் 2008 டிசம்பர் மாதம் தொடங்கப்பட்டது.இந்நிலையம் நவீன இயந்திரங்கள் மூலம் கட்டமைக்கப்பட்டுள்ளது. சுத்த்தீகரிக்கபட்ட கழிவு நீர் நன்னிராக கிடைக்கிறது. சுத்தீகரிக்கபட்ட பின் கிடைக்கும் திட கழிவுகள் வயல்வெளிகளில் இயற்கை உரமாக பயன்படுகிறது.
# வெள்ளைக்கல், மதுரை

## திடக் கழிவு மேலாண்மை திட்டம்

இத்திட்டமும் ஜவஹர்லால் நேரு தேசிய நகர புனரமைப்பு திட்டத்தின் கீழ் மதுரை மாநகராட்சி மற்றும் தனியார் பங்களிப்புடன் தொடங்கப்பட்டது.மதுரை நகரில் தேங்கும் திட கழிவுகள் இங்கு கொண்டுவரப்பட்டு, மக்கும் திட கழிவுகள், மக்காத திட கழிவுகளாக பிரிக்கப்படுகிறது. மக்கும் திட கழிவுகள் நவீன இயந்திரங்கள் மூலம் சுழற்சி செய்து உரமாக மாற்றப்படுகிறது. மக்காத திட கழிவுகள் நிலத்தில் நிலத்தடி நீர் மாசுபடாத அளவிற்கு புதைக்கபடுகிறது. இம்முறைகளில் பெறப்படும் உரம் இயற்கை உரமாக உள்ளது.
# செபீல்டு

**செபீல்டு ** (*Sheffield*, ஐக்கிய இராச்சியத்தில் இங்கிலாந்தின் வடபகுதியில் தெற்கு யார்க்சையரில் உள்ள ஓர் நகரமாகும். இங்கு பாயும் ஷீஃப் ஆற்றினைக் கொண்டு இந்நகர் இப்பெயர் பெற்றது. தொழிற்சாலைகளினாலேயே இந்நகரம் வளர்ச்சியடைந்துள்ளது. செபீல்டு நகரத்தின் 2011 ஆண்டிற்கான மக்கள்தொகைக் கணக்கெடுப்பின்படி, 551,800 ஆகும். இங்கிலாந்தின் எட்டு மிகப்பெரும் நகரங்களில் இது ஒன்றாக விளங்குகிறது.  
19வது நூற்றாண்டில் செபீல்டு எஃகு உற்பத்தியால் உலகெங்கும் பெயர் பெற்றிருந்தது. எஃகு தயாரிப்பில் பல மேம்பாடுகள் இங்கு ஏற்பட்டன. தொழிற் புரட்சியின்போது இந்த நகரத்தின் மக்கள்தொகை பத்து மடங்காகப் பெருகியது. 1843 இல் நகராட்சி அங்கீகாரம் பெற்றது. 1970களிலும் 198களிலும் பன்னாட்டு போட்டித் தயாரிப்புக்களாலும் நிலக்கரி சுரங்கத் தொழில் முடக்கத்தாலும் உள்ளூர் இரும்புத் தயாரிப்பு முடங்கத் தொடங்கியது.  
21வது நூற்றாண்டில் மற்ற பிரித்தானிய நகரங்களைப் போலவே இங்கும் விரிவான ஊரகப் புதுப்பித்தல் பணிகள் நடைபெறுகின்றன. £9.2&nbsp;பில்லியன் உற்பத்தியுடன் பொருளியலில் மொத்த மதிப்புக் கூட்டல் 1997இல் 60%ஆக உயர்ந்துள்ளது.  
பல மலைகளின் நடுவே அமைந்துள்ள செபீல்டு பீக் தேசியப் பூங்காவிற்கு கிழக்கில் உள்ளது. டான் ஆறு மற்றும் அதன் துணையாறுகளுடன் செபீல்டு 61% பசும்வெளியாக உள்ளது. இந்நகரில் 200க்கும் கூடுதலான பூங்காக்களும் வனப்பகுதிகளும் நந்தவனங்களும் உள்ளன. 2.5&nbsp;மில்லியன் மரங்கள் உள்ளதாக மதிப்பிடப்படும் செபீல்டு, ஐரோப்பாவின் எந்த நகரத்திலும் உள்ள தனிநபர் ஒருவருக்கெதிர் மரங்களின் எண்ணிக்கையில் உயர்ந்த வீதத்தைக் கொண்டுள்ளதாக விளங்குகிறது.
# ஆண்டிப்பட்டி மலை, பழனி

**ஆண்டிப்பட்டி மலை** இந்தியாவின் தமிழ்நாடு மாநிலத்தில் திண்டுக்கல் மாவட்டத்தில் பழனி அருகே அமைந்துள்ளது. பழனிக்கு மேற்கே 30 கிலோமீட்டர் தொலைவில் மேற்கு தொடர்ச்சி மலையில் அமைந்துள்ளது. இந்த மலையில் 2013 ஆம் ஆண்டில் சங்க காலத்தைச் சேர்ந்த ஓவியங்கள் கண்டுபிடிக்கப்பட்டன. இந்த ஓவியங்கள் சுமார் 3,000 ஆண்டு பழமையான சங்ககாலத் தமிழர்கள் வரைந்த ஓவியங்களாக இருக்கலாம் என்று வரலாற்று ஆய்வாளர்கள் கருதுகின்றனர். இங்கு 10இற்கும் மேற்பட்ட ஓவியங்கள் தொல்லியல் ஆய்வாளர்களால் கண்டறியப்பட்டுள்ளன.
# ஆண்டிப்பட்டி மலை, பழனி

## வரைவு

சுண்ணாம்பு, மூலிகை, மரப்பிசின் ஆகியவற்றைக் கொண்டு வெள்ளை நிறத்தில் இந்த ஓவியங்கள் வரையப்பட்டுள்ளன. சங்ககாலத் தமிழர்களின் காதலையும், வீரத்தையும் அடிப்படையாகக் கொண்ட அவர்களின் வாழ்வியலை இந்த ஓவியம் விளக்குகிறது. இந்த மலையின் அருகில் சங்க காலத்தமிழர்கள் பயன்படுத்திய பானை ஓடுகள், நகக்குறி ஓடுகளும் போன்றவையும் கிடைத்துள்ளன.
# ஆண்டிப்பட்டி மலை, பழனி

## மேலே உள்ள படத்தில் உள்ள ஓவியம்

இது சங்ககாலக் குரவை ஆட்டத்தைக் குறிக்கும் படம். குரவை ஆட்டம் கை கோத்து ஆடும் ஆட்டம். ஆண்களும் பெண்களும் சேர்ந்து கை கோத்து ஆடும் பாங்கும் உண்டு.
# ஆண்டிப்பட்டி மலை, பழனி

## கீழே உள்ள படத்தில் உள்ள ஓவியம்

அரசன் ஒருவன் யானைமீது இருக்கும் காட்சியைக் காட்டும் ஓவியம் இது. சேரமான் செல்வக் கடுங்கோ வாழியாதன் களிற்றின்மீது இருந்து பகைவை அழித்தான். சோழன் முடித்தலைக் கோப்பெரு நற்கிள்ளி கருவூருக்கு யானைமேல் வந்தபோது அவனது யானை மதம் பிடித்து ஓடியது. இது போன்ற ஓர் வரலாற்றைக் காட்டும் ஓவியம் இது.
# வேதவதி ஆறு

**வேதவதி** என்பது இந்தியாவில் ஓடும் ஆற்றின் பெயர். இது மேற்குத் தொடர்ச்சி மலையில் தோன்றி கர்நாடகம், ஆந்திரம் ஆகிய மாநிலங்களுக்கிடையில் பாய்கிறது. இதன் கரையோரமாக, ஹொசதுர்க்கை வட்டத்தில் அமைந்துள்ள ஆஞ்சனேயர் கோயில் புகழ்பெற்றதாகும். இவ்வாற்றின் குறுக்கே கட்டப்பட்டுள்ள வாணி விலாச சாகரம் அணைக்கட்டு ஒரு நூற்றாண்டிற்கு முன் கட்டப்பட்டதாகும். இந்த ஆறு துங்கபத்திரை ஆற்றின் துணையாறு ஆகும். இவ்வாற்றினைச் சுற்றியுள்ள ஊரினர் இதனை புண்ணிய பூமி என்று அழைக்கின்றனர்.
# புனீத் ராச்குமார்

**புனீத் ராச்குமார்** (*Puneeth Rajkumar*) (17 மார்ச் 1975 - 29 அக்டோபர் 2021) இந்தியத் திரைப்பட நடிகரும் தயாரிப்பாளரும் ஆவார். பெரும்பாலும் கன்னடத் திரைப்படங்களில் நடித்தவர். இவர் நன்கறியப்பட்ட நடிகரான ராஜ்குமார் - பார்வதம்மா இணையரின் இளைய மகன் ஆவார். இவரும் கன்னடத் திரைப்படங்களில் நடித்து பல விருதுகளைப் பெற்றுள்ளார். சிறந்த மனிதநேயர் பலருக்கும் பற்பல உதவிகள் செய்தவர்! தமது இறப்பின் பின் தமது கண்களை தானம் செய்தவர்.
# புனீத் ராச்குமார்

## விருதுகள்

- சிறந்த நடிகருக்கான கர்நாடக மாநிலத் திரை விருது - மிலானா - 2008
- சிறந்த நடிகருக்கான கர்நாடக மாநிலத் திரை விருது - பிருத்வி - 2010
- சிறந்த கன்னட நடிகருக்கான பிலிம்பேர் விருது - அரசு -2007
- சிறந்த கன்னட நடிகருக்கான பிலிம்பேர் விருது - ஹுடுகாரு - 2013
- சிறந்த நடிகருக்கான சீமா அமைப்பின் விருது - பரமாத்மா - 2012
- சிறந்த நடிகருக்கான சுவர்ண தொலைக்காட்சி விருது- ஜாக்கி- 2010
# புனீத் ராச்குமார்

## மறைவு

ராச்குமார் தனது 46 வயதில் 29 அக்டோபர் 2021 அன்று திடீர் மாரடைப்பு காரணமாக காலமானார்.
# பி. ர. வாசுதேவ ராவ்

**பி. ர. வாசுதேவ ராவ் ** இந்திரா காந்தி அணு ஆராய்ச்சி மையத்தின் இயக்குநராக பெப்ரவரி 01, 2013 அன்று பொறுப்பேற்றுள்ளார். இந்திரா காந்தி அணு ஆராய்ச்சி மையத்தில் உள்ள வேதியியல் குழுமத்தின் இயக்குநராக இதற்கு முன் பணிபுரிந்தார்.
# பி. ர. வாசுதேவ ராவ்

## படிப்பு

இவர் தன்னுடைய படிப்பை ஸ்ரீ ராமகிருஷ்ண மிஷன் விவேகானந்தா கல்லூரியில் 1972 ம் ஆண்டு நிறைவு செய்தார். பின்பு மும்பையில் உள்ள பாபா அணு ஆராய்சசி மையத்தில் பணியிலிருந்து ராஜினாமா செய்தார். இந்திரா காந்தி அணு ஆராய்ச்சி மையத்தில் கதிரியக்க வேதியியல் ஆய்வக பிரிவில் பணிபுரிந்தார். ஈனுலைகள் தொடர்பான வடிவமைப்பு மற்றும் மேம்பாடு பற்றிய தொழில்நூட்பத்தில் சிறந்து விளங்கினார்.
# பி. ர. வாசுதேவ ராவ்

## விருதுகள்

- 2007 - இந்திய அணு ஆயுத சமூக விருது
# சிவத்தல சிவநாம சத்திநாமக் கலிவெண்பா

**சிவத்தல சிவநாம சத்திநாமக் கலிவெண்பா** என்னும் நூலின் பெயர் **சிவஸ்தல** சிவநாம சத்திநாமக் கலிவெண்பா என்றே உள்ளது. 14 ஆம் நூற்றாண்டில் உமாபதி சிவாசாரியர் என்பவரால் எழுதப்பட்டது. 300 கண்ணிகளைக் கொண்ட இந்த நூலில் 274 சிவத்தலங்கள் போற்றிப் பாடப்பட்டுள்ளன. ஊரின் பெயர், சாமியின் பெயர், அம்பிகையின் பெயர் ஆகியவை அடுக்கிக் கூறப்பட்டுள்ளன.  
இந்த நூலின் ஆசிரியர் உமாபதியார் **திருத்தொண்டர் திருநாமக் கோவை** என்னும் நூலும் செய்தார் எனக் கூறப்படுகிறது.
# சிவத்தல சிவநாம சத்திநாமக் கலிவெண்பா

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# சிவார்ச்சனா போதம்

**சிவார்ச்சனா போதம்** என்னும் நூலைப் பற்றிய குறிப்பு சிவப்பிரகாசம் என்னும் நூலுக்கு 14 ஆம் நூற்றாண்டில் வாழ்ந்த மதுரைச் சிவப்பிரகாசர் எழுதியுள்ள பேருரையில் உள்ளது. இது சிவபூசை பற்றிக் கூறும் நூல். ஆகமங்கள், ‘சோமசம்பு சிவாசாரியர்’, ‘ஞான சிவாசாரியர்’ பற்றிய செய்திகள் இதில் தரப்பட்டுள்ளன. உரையில் காட்டப்பட்டுள்ள இந்த நூலின் மேற்கோள் பாடல்கள் சிவஞான சித்தியார் பாடல்களின் கருத்தையும், நடையையும் அடியொற்றிச் செல்கின்றன.  
பாடல் (எடுத்துக்காட்டு)  
<poem>செய்யும் வகை இரண்டு படி ஆகும், தேரில்
திகழ் ஞானவதி கிரியாவதி என்று செப்பி
உய்யும் வகை உவந்து மனோ பாவகத்தால் மலங்கள்
ஓட்டுவது ஞானவதி, ஒண் கிரியாவதி தான்
வையம் திகழ் குண்டம் மண்டலம் இட்டு மற்றும்
மருவு திரு மேற்கட்டி கட்டி வளர் தருப்பை
கொய்யும் மலரால் செய்த மாலைகளும் தூக்கிக்
கும்ப கலசங்களும் கொண்டு இயற்றுவன குறித்தே.</poem>
# சிவார்ச்சனா போதம்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# பிராட்போர்டு

**பிராட்போர்டு** (*Bradford*) இங்கிலாந்தின் மேற்கு யார்க்சையரில் உள்ள ஓர் பெரிய நகரமாகும்.இதன் மக்கள்தொகை ஏறத்தாழ 500,000 ஆக உள்ளது. இது 19வது நூற்றாண்டில் இங்கிலாந்தின் துணி வணிகத்தில் பெரும் பங்காற்றியது. இந்நகரத்திற்கு *கம்பளி நகரம்* என்றொரு விளிப்பெயரும் இதனால் அமைந்தது. இங்குள்ள பிராட்போர்டு நகர 1911இல் காற்பந்துக் கழகம் எஃப் ஏ கோப்பையைக் கைப்பற்றி இக்கோப்பையை வென்ற முதல் இங்கிலாந்தின் காற்பந்துக் கழகமாக பெருமை பெற்றது.  
பிராட்போர்டும் லீட்சும் அடுத்தடுத்து உள்ளன. இவ்விரு நகரங்களும் லீட்சு பிராட்போர்டு பன்னாட்டு வானூர்தி நிலையத்தைப் பகிர்ந்து கொள்கின்றன..